ddrg/super_eurlex huggingface dataset:
KOMMISSIONENS FORORDNING (EF) Nr. 706/1999

af 31. marts 1999

om ændring af forordning (EF) nr. 383/1999 om salg til forudfastsat pris af oksekød, som visse interventionsorganer ligger inde med

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød(1), senest ændret ved forordning (EF) nr. 1633/98(2), særlig artikel 7, stk. 3, og

ud fra følgende betragtninger:

Kommissionens forordning (EF) nr. 383/1999(3) omhandler salg af interventionslagre, som visse interventionsorganer ligger inde med; de mængder og priser, der er angivet i forordningen, bør ændres, således at der kan tages hensyn til lagre, der allerede er solgt;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I forordning (EF) nr. 383/1999 foretages følgende ændringer:

1) I artikel 1:

a) affattes tredje led således:

"- ca. 1200tons ikke-udbenede bagfjerdinger fra det spanske interventionsorgan"

b) affattes niende led således:

"- ca. 4000tons udbenet oksekød fra det irske interventionsorgan."

2) Bilag I affattes som bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. marts 1999.

På Kommissionens vegne

Franz FISCHLER

Medlem af Kommissionen

(1) EFT L 148 af 28.6.1968, s. 24.

(2) EFT L 210 af 28.7.1998, s. 17.

(3) EFT L 46 af 20.2.1999, s. 34.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

"ANEXO I/BILAG I/ANHANG I/ΠΑΡΑΡΤΗΜΑ Ι/ANNEX I/ANNEXE I/ALLEGATO I/BIJLAGE I/ANEXO I/LIITE I/BILAGA I

>TABELPOSITION>"
KOMMISSIONENS FORORDNING (EF) Nr. 728/1999

af 7. april 1999

om fastsættelse i henhold til artikel 7, stk. 3, i Rådets forordning (EØF) nr. 2847/93 af en meddelelsesfrist for EF-fiskerfartøjer, der udøver fiskerivirksomhed i Østersøen, Skagerrak og Kattegat

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993, om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 7, stk. 3, og

ud fra følgende betragtninger:

I henhold til artikel 7, stk. 1, i forordning (EØF) nr. 2847/93 skal føreren af et EF-fiskerfartøj, der ønsker at benytte landingssteder i en anden medlemsstat end flagstaten, i mangel af ordninger med udpegede havne, som denne medlemsstat har udarbejdet, mindst fire timer i forvejen give myndighederne i den pågældende medlemsstat meddelelse om landingsstedet/landingsstederne og det forventede ankomsttidspunkt samt de mængder af hver art, der skal landes;

artikel 7, stk. 3, i førnævnte forordning giver Kommissionen mulighed for at fastsætte en anden meddelelsesfrist, idet der tages hensyn til afstanden mellem fiskebankerne, landingsstederne og de havne, hvor de pågældende fartøjer er registreret eller opført i fortegnelser;

afstanden mellem fiskebankerne, de pågældende landingssteder og de havne, hvor de pågældende fartøjer er registreret eller opført i fortegnelser, berettiger til en kortere meddelelsesfrist for EF-fiskerfartøjer, der udøver fiskerivirksomhed i Østersøen, Skagerrak og Kattegat, og som ønsker at lande fangsterne i visse medlemsstaters havne;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -

UDSTEDT FØLGENDE FORORDNING:

Artikel 1

Uanset artikel 7, stk. 1, i forordning (EØF) nr. 2847/93 er meddelelsesfristen for føreren af et EF-fiskerfartøj, der udøver fiskerivirksomhed i Østersøen, Skagerrak og Kattegat, og som ønsker at benytte landingssteder i Danmark, Tyskland, Sverige eller Finland, mindst to timer.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den finder anvendelse fra den 1. juli 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. april 1999.

På Kommissionens vegne

Emma BONINO

Medlem af Kommissionen

(1) EFT L 261 af 20.10.1993, s. 1.

(2) EFT L 358 af 31.12.1998, s. 5.
KOMMISSIONENS FORORDNING (EF) Nr. 710/1999

af 31. marts 1999

om indstilling af fiskeri efter sej fra fartøjer, som fører fransk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2478/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved Rådets forordning (EF) nr. 2846/98(2), særlig artikel 21, stk. 3, og

ud fra følgende betragtninger:

Rådets forordning (EF) nr. 51/1999 af 18. december 1998 om fordeling for 1999 mellem medlemsstaterne af fangstkvoter for fartøjer, der udøver fiskeri i Norges eksklusive økonomiske zone og fiskerizonen omkring Jan Mayen(3), fastsætter kvoter for sej i 1999;

for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;

ifølge de oplysninger, der er meddelt Kommissionen, har fangsterne af sej i farvandene i ICES-område I, IIa og IIb (norske farvande nord for 62°00' N), taget af fartøjer, som fører fransk flag eller er registreret i Frankrig, nået den for 1999 tildelte kvote; Frankrig har forbudt fiskeri efter denne bestand med virkning fra den 8. marts 1999; det er derfor nødvendigt at opretholde denne dato -

UDSTEDT FØLGENDE FORORDNING:

Artikel 1

Fangsterne af sej i farvandene i ICES-område I, IIa og IIb (norske farvande nord for 62°00' N) fra fartøjer, der fører fransk flag eller er registreret i Frankrig, må antages at have opbrugt den kvote, der er tildelt Frankrig for 1999.

Fiskeri efter sej i farvandene i ICES-område I, IIa og IIb (norske farvande nord for 62°00' N) fra fartøjer, der fører fransk flag eller er registreret i Frankrig, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra 8. marts 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. marts 1999.

På Kommissionens vegne

Emma BONINO

Medlem af Kommissionen

(1) EFT L 261 af 20.10.1993, s. 1.

(2) EFT L 358 af 31.12.1998, s. 5.

(3) EFT L 13 af 18.1.1999, s. 67.
KOMMISSIONENS FORORDNING (EF) Nr. 921/1999

af 30. april 1999

om særforanstaltninger for uddeling af tilbagekøbte frugter og grøntsager til flygtninge fra Kosovo

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 857/1999(2), særlig artikel 30, stk. 7, og

ud fra følgende betragtninger:

(1) I Kommissionens forordning (EF) nr. 659/97(3), senest ændret ved forordning (EF) nr. 729/1999(4), er der fastsat gennemførelsesbestemmelser til forordning (EF) nr. 2200/96 for så vidt angår interventionsordningen for frugt og grøntsager, bl.a. gratis uddeling af tilbagekøbte produkter som fødevarehjælp uden for Fællesskabet;

(2) artikel 14, stk. 3, og artikel 16, stk. 2, i nævnte forordning pålægger en række betingelser, og at Kommissionen skal vedtage en beslutning, før der kan foretages gratis uddeling uden for Fællesskabet;

(3) fødevarehjælp til de flygtninge, der er ofre for krisen i Kosovo, og til de familier, der optager disse flygtninge, haster som bekendt meget;

(4) for at lette hjælpen til disse personer bør indtil ny ordre visse bestemmelser i artikel 14, stk. 3, og artikel 16, stk. 2, i forordning (EF) nr. 659/97 fraviges;

(5) de områder, som denne fravigelse gælder for, bør afgrænses;

(6) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

Bestemmelserne i artikel 14, stk. 3, og artikel 16, stk. 2, i forordning (EF) nr. 659/97 anvendes ikke for gratis uddeling til flygtninge fra Kosovo og deres værtsfamilier i Forbundsrepublikken Jugoslavien (Serbien og Montenegro), Albanien, Den Tidligere Jugoslaviske Republik Makedonien, Bosnien-Hercegovina, Bulgarien og Rumænien.

For disse transaktioner sender medlemsstaterne Kommissionen:

- den første arbejdsdag i hver måned oplysningerne i bilag VI til forordning (EF) nr. 659/97, for så vidt angår de afsluttede transaktioner

- en kopi af meddelelsen til FAO's Komité for Afsætning af Overskudslagre.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. april 1999.

På Kommissionens vegne

Franz FISCHLER

Medlem af Kommissionen

(1) EFT L 297 af 21.11.1996, s. 1.

(2) EFT L 108 af 27.4.1999, s. 7.

(3) EFT L 100 af 17.4.1997, s. 22.

(4) EFT L 93 af 8.4.1999, s. 11.
KOMMISSIONENS FORORDNING (EF) Nr. 865/1999

af 26. april 1999

om fordeling på medlemsstaterne af kvoterne af tomater til forarbejdning for produktionsåret 1999/2000

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager(1), senest ændret ved forordning (EF) nr. 2199/97(2), særlig artikel 6, stk. 5, og

ud fra følgende betragtninger:

(1) I artikel 6, stk. 3, i forordning (EF) nr. 2201/96 er det fastsat, at kvoterne for hver produktgruppe for produktionsåret 1999/2000 fordeles på medlemsstaterne ud fra gennemsnittet af de producerede mængder, som minimumsprisen blev overholdt for i produktionsårene 1997/98 og 1998/99; i nævnte stk. 3 er der fastsat, at fra produktionsåret 1999/2000 kan ingen fordeling føre til en ændring pr. medlemsstat og pr. produktgruppe på over 10 % af de mængder, der var tildelt for det foregående produktionsår;

(2) i artikel 17, stk. 2, i Kommissionens forordning (EF) nr. 504/97 om gennemførelsesbestemmelser til Rådets forordning (EF) nr. 2201/96 for så vidt angår produktionsstøtteordningen for forarbejdede frugter og grøntsager(3), ændret ved forordning (EF) nr. 702/1999(4), er det fastsat, at medlemsstaterne hvert år meddeler Kommissionen, hvilke producerede mængder minimumsprisen blev overholdt for; kvoterne for hver produktgruppe kan derfor fordeles på medlemsstaterne på grundlag af disse meddelelser;

(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -

UDSTEDT FØLGENDE FORORDNING:

Artikel 1

For produktionsåret 1999/2000 fordeles de i artikel 6, stk. 3, i forordning (EF) nr. 2201/96 omhandlede kvoter som angivet i bilaget.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. april 1999.

På Kommissionens vegne

Franz FISCHLER

Medlem af Kommissionen

(1) EFT L 297 af 21.11.1996, s. 29.

(2) EFT L 303 af 6.11.1997, s. 1.

(3) EFT L 78 af 20.3.1997, s. 14.

(4) EFT L 89 af 1.4.1999, s. 26.

BILAG

Fordeling af friske tomater pr. medlemsstat og produktgruppe for produktionsåret 1999/2000

>TABELPOSITION>
KOMMISSIONENS FORORDNING (EF) Nr. 849/1999

af 23. april 1999

om ændring af forordning (EF) nr. 1760/98 og om forhøjelse til 1938000 tons af den løbende licitation med henblik på eksport af byg, som er i det franske interventionsorgans besiddelse

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 923/96(2), særlig artikel 5, og

ud fra følgende betragtninger:

Ved Kommissionens forordning (EØF) nr. 2131/93(3), senest ændret ved forordning (EF) nr. 39/1999(4), er der fastsat procedurer og betingelser for salg af korn fra interventionsorganerne;

ved Kommissionens forordning (EF) nr. 1760/98(5), senest ændret ved forordning (EF) nr. 310/1999(6) blev der åbnet en løbende licitation med henblik på eksport af 1900000 tons byg, som er i det franske interventionsorgans besiddelse; Frankrig har meddelt Kommissionen, at dets interventionsorgan har til hensigt at forhøje den i licitationen udbudte mængde med henblik på eksport med 38000 tons; den samlede mængde byg, der af dets interventionsorgan udbydes i licitation, bør derfor forhøjes til 1938000 tons;

som følge af den forhøjede licitationsmængde er det nødvendigt at ændre fortegnelsen over områder og lagermængder; bilag I til forordning (EF) nr. 1760/98 bør derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

I forordning (EF) nr. 1760/98 foretages følgende ændringer:

1) Artikel 2 affattes således: "Artikel 2

1. Licitationen omfatter maksimalt 1938000 tons byg med henblik på eksport til alle tredjelande undtagen Amerikas Forenede Stater, Canada og Mexico.

2. Oplagringsområderne for de 1938000 tons byg er anført i bilag I."

2) Bilag I erstattes af bilaget til denne forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. april 1999.

På Kommissionens vegne

Franz FISCHLER

Medlem af Kommissionen

(1) EFT L 181 af 1.7.1992, s. 21.

(2) EFT L 126 af 24.5.1996, s. 37.

(3) EFT L 191 af 31.7.1993, s. 76.

(4) EFT L 5 af 9.1.1999, s. 64.

(5) EFT L 221 af 8.8.1998, s. 13.

(6) EFT L 38 af 12.2.1999, s. 12.

BILAG

"BILAG I

>TABELPOSITION>"
RÅDETS FORORDNING (EF) Nr. 836/1999

af 20. april 1999

om suspension af anvendelsen af forordning (EF) nr. 3274/93 om forhindring af levering af visse varer og tjenesteydelser til Libyen

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 228a,

under henvisning til fælles holdning 1999/261/FUSP af 16. april 1999, fastlagt af Rådet på grundlag af artikel J.2 i traktaten om Den Europæiske Union, vedrørende Libyen(1),

under henvisning til forslag fra Kommissionen, og

ud fra følgende betragtninger:

(1) Rådet vedtog den 29. november 1993 forordning (EF) nr. 3274/93 om forhindring af levering af visse varer og tjenesteydelser til Libyen(2);

(2) De Forenede Nationers Sikkerhedsråd besluttede ved resolution 1192 (1998) at suspendere foranstaltningerne i henhold til resolution 748 (1992) og 883 (1993), så snart FN's generalsekretær meddeler Sikkerhedsrådet, at de to personer, der sigtes for bombeattentatet mod Pan Am 103-flyet, er ankommet til Nederlandene med henblik på deres retssag for en skotsk ret i Nederlandene;

(3) FN's generalsekretær meddelte dette den 5. april 1999 -

UDSTEDT FØLGENDE FORORDNING:

Artikel 1

Anvendelsen af forordning (EF) nr. 3274/93 suspenderes herved.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 6. april 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. april 1999.

På Rådets vegne

J. FISCHER

Formand

(1) EFT L 103 af 20.4.1999, s. 1.

(2) EFT L 295 af 30.11.1993, s. 1.
RÅDETS FORORDNING (EF) Nr. 861/1999

af 22. april 1999

om ændring af bilag I til forordning (EØF) nr. 2658/87 om told- og statistiknomenklaturen og den fælles toldtarif (boreplatforme)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 28,

under henvisning til forslag fra Kommissionen, og

ud fra følgende betragtninger:

Ifølge Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif(1) suspenderes tolden bl.a. for varer henhørende under pos. ex843049, der er bestemt til inbygning i bore- eller produktionsplatforme, der er stationære og opstillet inden for medlemsstaternes territorialfarvande;

det er i Fællesskabets interresse at udstrække suspensionen af told og afgifter til at omfatte varer henhørende under pos. ex843049, der er bestemt til at blive forbundet med bore- og produktionsplatforme, der stationære og opstillet uden for medlemsstaternes territorialfarvande, for at tage hensyn til den teknologiske udvikling, forenkle toldprocedurerne og forbedre de europæiske virksomheders konkurrenceevne -

UDSTEDT FØLGENDE FORORDNING:

Artikel 1

I de særlige bestemmelser i første del, afsnit II, punkt A. 2. a) 1), i bilag I til forordning (EØF) nr. 2658/87 ændres ordene "der er stationære (pos. ex 8430 49) og opstillet inden for medlemsstaternes territorialfarvande"til "der er stationære (pos. ex 8430 49) og opstillet inden for eller uden for medlemsstaternes territorialfarvande,".

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, 22. april 1999.

På Rådets vegne

W. MÜLLER

Formand

(1) EFT L 256 af 7.9.1987, s. 1. Forordningen er senest ændret ved Kommissionens forordning (EF) nr. 2261/98 (EFT L 292 af 30.10.1998, s. 1).
RÅDETS FORORDNING (EF) Nr. 860/1999

af 22. april 1999

om ændring af bilag I til forordning (EØF) nr. 2658/87 om told- og statistiknomenklaturen og den fælles toldtarif (kapitel 27)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 28,

under henvisning til forslag fra Kommissionen, og

ud fra følgende betragtninger:

I henhold til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif(1) suspenderes toldsatserne for varer til behandling ved en bestemt proces, der er fastlagt under pos. 27129031, idet de pågældende processer er beskrevet i supplerende bestemmelse 4 til kapitel 27 i nævnte nomenklatur;

det er af interesse for Fællesskabet, at suspensionen af toldsatser udvides til også at omfatte varer, der er bestemt til at undergå en olieudskillelse ved fraktioneret krystallisation, for så vidt angår varer henhørende under pos. 27129031, med henblik på at tage hensyn til den teknologiske og økologiske udvikling og forbedre de europæiske virksomheders konkurrenceevne -

UDSTEDT FØLGENDE FORORDNING:

Artikel 1

I toldtariffen i anden del i bilag I til forordning (EØF) nr. 2658/87 tilføjes under supplerende bestemmelse 4 til kapitel 27 følgende: "p) kun for varer henhørende under pos. 2712 90 31: olieudskillelse ved fraktioneret krystallisation".

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, 22. april 1999.

På Rådets vegne

W. MÜLLER

Formand

(1) EFT L 256 af 7.9.1987, s. 1. Forordningen er senest ændret ved Kommissionens forordning (EF) nr. 2261/98 (EFT L 292 af 30.10.1998, s. 1.)
KOMMISSIONENS FORORDNING (EF) Nr. 821/1999

af 20. april 1999

om fastsættelse af mindstesalgspriser for oksekød udbudt til salg i henhold til den i forordning (EF) nr. 705/1999 omhandlede licitation

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød(1), senest ændret ved forordning (EF) nr. 1633/98(2), særlig artikel 7, stk. 3, og

ud fra følgende betragtninger:

Visse mængder oksekød er blevet udbudt til salg ved Kommissionens forordning (EF) nr. 705/1999(3);

i henhold til artikel 9 i Kommissionens forordning (EØF) nr. 2173/79(4), senest ændret ved forordning (EF) nr. 2417/95(5), skal mindstesalgspriserne for kød udbudt i licitation fastsættes under hensyntagen til de modtagne bud;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

De mindstesalgspriser for oksekød i forbindelse med den licitation, som er omhandlet i forordning (EF) nr. 705/1999, og for hvilken indleveringsfristen udløb den 12. april 1999, fastsættes i bilaget til denne forordning.

Artikel 2

Denne forordning træder i kraft den 21. april 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. april 1999.

På Kommissionens vegne

Franz FISCHLER

Medlem af Kommissionen

(1) EFT L 148 af 28.6.1968, s. 24.

(2) EFT L 210 af 28.7.1998, s. 17.

(3) EFT L 89 af 1.4.1999, s. 36.

(4) EFT L 251 af 5.10.1979, s. 12.

(5) EFT L 248 af 14.10.1995, s. 39.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>TABELPOSITION>
RÅDETS FORORDNING (EF) Nr. 859/1999

af 22. april 1999

om ændring af forordning (EØF) nr. 1442/88 om ydelse for produktionsårene 1988/89 til 1998/99 af præmier for endelig nedlæggelse af vinarealer

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen(1),

under henvisning til udtalelse fra Europa-Parlamentet(2),

under henvisning til udtalelse fra Det Økonomiske og Sociale Udvalg(3),

under henvisning til Rådets forordning (EØF) nr. 1442/88 af 24. maj 1988 om ydelse for produktionsårene 1988/89 til 1998/99 af præmier for endelig nedlæggelse af vinarealer(4), og

ud fra følgende betragtninger:

Som følge af den alvorlige krise, der er opstået grund af overproduktion i produktionsområdet Cognac i den franske region Charentes, og i afventning af vedtagelsen af reformen af den fælles markedsordning for vin bør fristen for indgivelse af ansøgninger om tildeling af præmie for endelig nedlæggelse af vinarealer forlænges for at gøre det lettere at benytte foranstaltningen i den nævnte region, samtidig med at datoen for rydning bibeholdes;

forordning (EØF) nr. 1442/88 bør ændres i overensstemmelse hermed -

UDSTEDT FØLGENDE FORORDNING:

Artikel 1

I artikel 4 i forordning (EØF) nr. 1442/88 tilføjes følgende stykke: "7. For produktionsåret 1998/99 fastsættes for regionen Charentes

- den i stk. 1 nævnte frist for indgivelse af ansøgninger om tildeling af præmie til den 31. marts 1999

- fristen for rydning i stk. 2 til den 15. maj 1999."

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, 22. april 1999.

På Rådets vegne

W. MÜLLER

Formand

(1) EFT C 105 af 15.4.1999, s. 5.

(2) Udtalelse afgivet den 14.4.1999 (endnu ikke offentliggjort i EFT).

(3) Udtalelse afgivet den 25.3.1999 (endnu ikke offentliggjort i EFT).

(4) EFT L 132 af 28.5.1988, s. 3. Forordningen er senest ændret ved forordning (EF) nr. 1630/98 (EFT L 210 af 28.7.1998, s. 12).